 Madaxweynaha Jamhuuriyadda Somaliland, Mudane Muuse Biixi Cabdi, ayaa dhaarta kadib waxa uu dardaaran muhiim ah u jeediyey xubnaha guddida xuquuqal insaanka ee heer qaran, isaga oo ku adkeeyey inay dadka iyo dawladda dhex u ahaadaan, una hoggaansamaan dhaarta Kitaabka Eebbe ee lagu dhaariyey, waxana uu yidhi, Hayadaha dawladda qaar badan buu dastuurku ku waajibiyey dhaar, insha Allah dhaartaas ayeynu ku wada dhaqmi doonnaa, dhammaanteenna waa la ina wada dhaariyey, Ilaahay waxan ka rajaynayaa, dhaartaasna aynu ku dhaqanno, waxa inoo ballan ah dawladda iyo dadka dhex baad u ahaan doontaan, dawladda loo eexan maayo, annaguna waanu dacwoon karnaa, cidna dulmi maynee xaq baynu ilaalinaynaa iyo sharciga. 